Pandemia nu îi sperie pe turiști. Românii și-au rezervat deja vacanța de Paște.
Românii vor merge în vacanță de Paște și la vară, arată un sondaj Travelminit.ro. Cei mai mulți români vor sta între 5-7 zile în concediu. Campania de vaccinare are un rol important pentru călători, mai arată studiul.
Paștele se apropie și e prilej de vacanță pentru români. Un sondaj Travelminit.ro arată că durata medie a unui sejur în perioada asta este între cinci și opt zile. Maria și-a rezervat deja concediul de Paște."Am ales o vacanță în Transilvania, am rezervat o căsuță într-un copac. E o vacanță de cuplu. Și e așa, într-un loc mai retras. Încă nu avem curaj să ne aventurăm în destinații mai populate, ca să zic așa.", a mărturisit Maria Florea, turistă.Traian Bădulescu este consultant în turism și a prezentat câteva recomandări pentru vacanța de Paște."De Paște foarte mulți români și-au rezervat atât litoralul românesc, pentru că vorbim de o predeschidere a litoralului, cât și foarte mult turismul rural. Dar și hoteluri din stațiunile montane sau balneare.Un cuplu poate să își petreacă un mini-sejur de câteva nopți de cazare și cu, să spunem, un 150-200 de euro la o pensiune sau la un hotel pe litoral", a menționat Traian Bădulescu, consultant în turism.